Predkladacia správa

Podnet na vypracovanie návrhu nariadenia vlády 
	Ministerstvo zdravotníctva Slovenskej republiky predkladá návrh nariadenia vlády Slovenskej republiky, ktorým sa mení nariadenie vlády Slovenskej republiky č. 329/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu ako iniciatívny návrh.

Vyjadrenie účelu a odôvodnenie potreby návrhu nariadenia vlády
	Cieľom navrhovaného nariadenia vlády je odstránenie problémov, ktoré vznikli transpozíciou smernice 2004/40/ES o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych činidiel (elektromagnetické polia) (18. individuálna smernica v zmysle článku 16 ods. 1 smernice 89/391/EHS) (Mimoriadne vydanie Ú. v. EÚ, 05/zv. 5) a ktoré by mohli viesť k ohrozeniu možnosti diagnostikovania pomocou magnetickej rezonancie v Slovenskej republike.

Obsah návrhu nariadenia vlády
Návrh nariadenia vlády mení sporné limitné hodnoty expozície elektromagnetickému žiareniu.

Dopad na štátna rozpočet
           Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 329/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu si nevyžiada zvýšené nároky na štátna rozpočet, rozpočet obcí a vyšších územných celkov.

Informácia o pripomienkovom konaní 
          Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 329/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu bol predmetom riadneho pripomienkového konania v dňoch od 7.3. 2008 do 31.3. 2008. Oslovených bolo 47 subjektov, 15 subjektov pripomienky nezaslalo vôbec. Do stanoveného termínu zaslalo pripomienky 32 subjektov, z toho 9 subjektov uplatnilo spolu 16 pripomienok. Zásadná pripomienka nebola vznesená.

Informácia o prerokovaní v poradných orgánoch vlády
          Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 329/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu prerokovala Legislatívna rada vlády Slovenskej republiky dňa 27. mája 2008 a odporučila ho po zapracovaní pripomienok prijatých na rokovaní Legislatívnej rady vlády Slovenskej republiky predložiť na rokovanie vlády Slovenskej republiky v novom znení.
           Hromadná pripomienka verejnosti nebola vznesená.

 Dôvod nesprístupňovania návrhu nariadenia vlády 
Nie je dôvod nesprístupňovania návrhu nariadenia vlády.